**2024-2025-o‘quv yilida umumta’lim maktabi 5-sinf o‘quvchilarining IV chorakda**

**informatika va axborot texnologiyalari fanidan o‘zlashtirish darajasini aniqlash uchun**

**BSB topshiriqlari va mezonlari**

**IV chorak 4-BSB**

**Jami:** [**25 ball**]

**1-topshiriq.**

Qidiruv tizimida ma’lumot qidirishning ikkita usuli haqida yozib bering.

Qidiruv tizimida ma’lumot qidirishning ikkita usuli:

Kalit so‘z orqali qidirish:

Foydalanuvchi kerakli mavzuga oid so‘z yoki iborani (masalan, “Yer sayyorasi haqida ma’lumot”) qidiruv maydoniga yozadi. Qidiruv tizimi shu so‘zlarga mos keladigan sahifalarni ko‘rsatadi.

Savol shaklida qidirish:

Foydalanuvchi o‘ziga kerakli ma’lumotni savol shaklida yozadi, masalan: “Yer necha qavatdan iborat?” Qidiruv tizimi bu savolga javob bo‘ladigan maqolalarni taklif qiladi.

**2-topshiriq.**

Veb brauzer deganda nimani tushunasiz? Uning mashhur turlarini va asosiy qismlarini misollar bilan yozib bering.

Veb brauzer — internetdagi sahifalarni ko‘rish, ularni o‘qish va ular bilan ishlash imkonini beruvchi dastur.

Mashhur veb brauzerlar:

1. Google Chrome
2. Mozilla Firefox
3. Microsoft Edge
4. Safari
5. Opera

Brauzerning asosiy qismlari (misollar bilan):

Manzil satri (URL bar): Sahifaning manzili yoziladi. Masalan, www.google.com

Qidiruv maydoni: Bu yerga so‘z yozib, kerakli ma’lumotni topish mumkin.

Orqaga/oldinga tugmalari: Oldingi yoki keyingi sahifaga qaytish uchun.

Yangilash tugmasi: Sahifani yangilash uchun ishlatiladi.

Belgilar paneli (Bookmarks): Sevimli saytlarni tezda ochish uchun.

**3-topshiriq.**

Elektron pochtadan foydalanganda email akkauntga ega bo‘lishingiz bilan email manzilga ham ega bo‘lasiz. Email manzili nima va u qanday hosil qilinadi? Uning asosiy qismlarini va ularning vazifalarini yozib bering.

Email manzili nima va u qanday hosil qilinadi?

Email manzili — elektron pochta orqali xabar yuborish va qabul qilish uchun ishlatiladigan noyob manzil hisoblanadi. Email akkaunt ochganingizda avtomatik tarzda email manzilingiz ham yaratiladi.

Email manzilining tuzilishi:

Masalan: ismfamilya@gmail.com

Asosiy qismlari va vazifalari:

|  |  |  |
| --- | --- | --- |
| **Qism** | **Tavsifi** | **Vazifasi** |
| **1. Foydalanuvchi nomi (ismfamilya)** | Har bir foydalanuvchiga xos tanlangan nom | Email egasini aniqlash |
| **2. @ belgisi** | "at" deb o‘qiladi | Foydalanuvchini xizmat ko‘rsatuvchi saytga bog‘laydi |
| **3. Domen nomi (gmail.com)** | Xizmat ko‘rsatuvchi sayt nomi | Elektron pochtani boshqaruvchi server manzili |

**4-topshiriq.**

Elektron pochtada xabarlar turiga qarab papkalarda saqlanadi. Sizga 1-ustunda papka nomi berilgan. 2-ustunda shu papkada qanday turdagi xatlar saqlanishini yozib bering.

|  |  |
| --- | --- |
| **Papka nomi** | **Foydalanish ko‘lami** |
| Drafts | Hozircha yuborilmagan, vaqtincha saqlab qo‘yilgan xatlar |
| Bin/Trash | O‘chirilgan, endi kerak bo‘lmagan xatlar saqlanadi |

**5-topshiriq. Amaliy**

Sevimli mashg‘ulotingiz to‘g‘risida do‘stingizga elektron xat yozing.

) Xatingizda sevimli mashg‘ulotingiz bilan qanday shug‘ullanishni yoqtirishingiz haqida 3 ta gapdan iborat kichik hikoya yozing.

) Xabaringizga hikoyaga mos sarlavha qo‘ying.

) Do‘stlaringizni birining manzilini qo‘shing.

) Xatdagi **“Cc”** maydoniga o‘qituvchingiz manzilini kiriting.

**Baholash mezoni**

|  |  |  |  |  |  |
| --- | --- | --- | --- | --- | --- |
| **Bob** | **Mavzu** | **Baholanadigan ko‘nikma** | **Namunaviy topshiriq** | **Ajratilgan ball** | **Baholash mezoni** |
| V bob. Qidirish tizimlarida ishlash | Qidiruv tizimlarida ishlashni boshlash. Qidiruv tizimlari. | Qidiruv tizimlaridan foydalana oladi;  Qidirishda kalit so‘zlardan samarali foydalana oladi; | 1-topshiriq | 3 ball | 1) ma’lumot qidirishning ikkita usulini to‘g‘ri yozib bera olsa **3 ball**;  2) qisman to‘g‘ri yozilgan javob uchun **1-2 ball**;  3) qidiruv tizimidan foydalana olmasa  **0 ball**; |
| Veb-brauzerlar. | Veb-brauzerning asosiy funksiyalaridan foydalana oladi; | 2-topshiriq | 6 ball | 1) veb brauzer haqida to‘g‘ri yozib bera olsa **2 ball**, turlarini to‘g‘ri yozib bera olsa **2 ball,** asosiy qismlarini to‘g‘ri yozib bera olsa **2 ball**, jami **6 ball**;  2) topshiriqning qisman bajarilgan bandi uchun **1 ball**dan;  3) umuman bajarilmagan topshiriq bandi uchun **0 ball**; |
| VI bob. Elektron pochtada ishlash | Elektron pochtada ishlash. Elektron pochta. Yangi elektron xat yozish. | Elektron pochtada ishlay oladi;  Elektron pochta xavfsizlik qoidalarini amalda qo‘llay oladi; | 3-topshiriq | 5 ball | 1) email manzili haqida yoza olsa **2 ball**, har bitta to‘g‘ri yozilgan uchta asosiy qism uchun **1 ball**dan, jami **5 ball**;  2) qisman to‘g‘ri yozilgan bo‘lsa **1-3 ball**;  3) email manzil to‘g‘risida hech qanday ma’lumot yozilmagan bo‘lsa **0 ball**; |
| Qabul qiluvchining manzilini kiritish. Xatni oʻqish va unga javob qaytarish. | Elektron pochtada papkalar bilan ishlay oladi;  Elektron pochtada xabar turiga qarab qaysi papkada saqlanishini aniqlay oladi; | 4-topshiriq | 4 ball | 1) to‘g‘ri yozilgan foydalanish ko‘lami uchun **2 ball**dan, jami **4 ball**;  2) foydalanish ko‘lami qisman to‘g‘ri bo‘lsa **1-2 ball**;  3) papkalar to‘g‘risida hech qanday ma’lumot yozilmagan bo‘lsa **0 ball**; |
| Elektron pochtada xabarlarni uzatish va formatlash | Elektron pochtada xabar yubora oladi;  “Carbon copy’(aniq nusxasi) (Cc) maydoni bilan ishlay oladi; | 5-topshiriq | 7 ball | 1) to‘g‘ri bajarilgan **a,b,c** bandlari uchun **2 ball**dan, **d** band uchun **1 ball**, jami **7 ball**;  2) qisman bajarilgan **a,b,c** bandlari uchun **1 ball**dan;  3) umuman bajarilmagan topshiriq bandlari uchun **0 ball**; |
| **Jami** |  |  |  | **25 ball** |  |

**Izoh:** Ushbu materiallar o‘qituvchiga BSB topshiriqlarining qaysi bob va mavzudan ekanligi, shuningdek, qaysi ko‘nikmani rivojlantirishga xizmat qilayotganligi haqidagi ma’lumotni beradi.

O‘qituvchi yuqoridagi ma’lumotlar asosida BSB topshiriqlarning turli variantlarini shakllantirishi mumkin.